**«Սուրբծննդյան պատմություն»** (անգլ.՝ A Christmas Carol), Չարլզ Դիքենսի «Սուրբծննդյան երգը արձակ ոճում» (1843 թվական) ստեղծագործության էկրանավորում։ Ֆիլմի ռեժիսորն ու սցենարիստը Ռոբերտ Զեմեկիսն է։

Սյուժե
------

Այս վիկտորյական ուսուցողական պատմությունը ծեր ու դաժան ժլատ Էբենեզեռ Սկրուջի մասին է, ով ատում էր ուրախությունն ու տոները, որ մեկ գիշերվա ընթացքում փոխվում է մնացյալ ամբողջ կյանքը։ Մեկ գիշերվա ընթացքում Էբենեզերի մոտ են գալիս երեք ուրվականներ։ Անցյալի Սուրբ ծննդյան ոգին Սկրուջին տանում է այն վայրերը, որտեղ նա ծնվել է, և ցույց է տալիս նրան անցած իրադարձությունները, նաև իր կարծրացած տրամադրվածության պատճառով ընկերուհու հետ բաժանումը։

Ներկայի Սուրբ ծննդյան ոգին թույլ է տալիս Սկրուջին տեսնել, թե ինչպես է իր կլերկը՝ Բոբ Կրեթչիթը, ով ապրում է աղքատության մեջ և հնարավոր է՝ չկարողանա նշել մյուս տոնը իր շատ թույլ և դժվարությամբ քայլող տղայի Տիմի հետ, նշում Սուրբ Ծնունդը։ Սկրուջը տեսնում է Սուրբ ծննդյան տոնակատարությունը իր զարմիկ Ֆրեդի տանը, ով Սկրուջին համեմատում էր ավանակի հետ։ Սակայն Ֆրեդը և իր հյուրերը կենաց են խմում հորեղբայր Սկրուջի համար։ Եկող Սուրբ ծննդյան ոգին թերևս ամենաչարագույժն է։ Նա Սկրուջին ցույց է տալիս շատ մարդկանց, ովքեր խոսում են ինչ-որ ծերուկի մահվան մասին, ով եղել է շատ ժլատ ու բոլորի կողմից չսիրված։

Ոգին Էբենեզերին կրկին տանում է իր կլերկի տուն. Տիմը մահացել է, քանի որ չէր կարողացել օգնություն ստանալ։ Սկրուջը կրկին հայտնվում է հնավաճառի տանը, որտեղ տեսնում է, թե ինչպես են վաճառվում բոլոր ապրանքները, որոնք մինչև վերջին վերնաշապիկը գողացվել են հանգուցյալից։ Ճանապարորդության վերջում Էբենեզերը հարցնում է, թե ով է եղել այդ հանգուցյալը, ում մասին խոսում էին բոլոր մարդիկ։ Մի պահ նա հայտնվում է գերեզմանոցում սառած տապանաքարի մոտ և հասկանում է, որ այդ հանգուցյալը հենց ինքն է։ Ուրվականը ամսաթվից մաքրում է ձյունը, բայց Սկրուջը աղաչում է նրան հնարավորություն տալ և խնդրում է ցույց չտալ տարեթիվը։ Նա խոստանում է, որ կփոխվի, բայց հանկարծ հողը գնում է իր ոտքի տակից, և Սկրուջը ընկնում է դագաղի մեջ։

Մի պահ մթնում է։ Էբենեզերը բացում է աչքերը և հասկանում, որ պառկած է իր տանը՝ հատակին։ Սկրուջը սկսում է բարձր ծիծաղել, դուրս է վազում փողոց և ամեն հանդիպած մարդուն շնորհավորում է Սուրբ ծննդյան կապակցությամբ։ Նա ամենամոտ խանութից գնում է ամենամեծ հնդկահավը և սայլակառքով ուղարկում է իր աշխատողի տուն։ Գիշերը նա գալիս է իր զարմիկի տուն, երբ ամբողջ ընտանիքը տոնական սեղանի շուրջ հավաքված էր։ Նրան ուրախությամբ ընդունում են, իսկ նա անցկացնում է հրաշալի, իսկական Սուրբ ծննդյան գիշեր։ Առավոտյան նա գնում է աշխատանքի և նախատում է Բոբին ուշանալու պատճառով։ Նա ներողություն է խնդրում, բայց Սկրուջը շատ խիստ տոնայնությամբ հայտարարում. «Իմ հրեշտակային համբերությանը վերջ է եկել ... և դրա համար ես բարձրացնում եմ ձեր աշխատավարձը»։

Այդ խոսքերից հետո նա ի սրտե ծիծաղում է։ Պարոն Կրեթչիթը ոչինչ չի հասկանում, իսկ Սկրուջը ուղարկում է նրան ածխի խանութ. առաջ նա ժլատություն էր անում ջեռուցման համար։

Ֆիլմն ավարտվում է նրանով, որ Բոբը եզրափակիչ ելույթ է ունենում, կարծես հեղինակի խոսքի նման։ Դրանից մենք հասկանում ենք, որ տղա Տիմը լիովին կազդուրվել է, իսկ Սկրուջը դարձել է նրա երկրորդ հայրը։ Ֆիլմն ավարտվում է Տիմի խոսքերով. «Տե՜ր Աստված, պահպանի՛ր բոլոր մարդկանց»։

Դերերում
--------

* Ջիմ Քերրի — *Անցյալ Սուրբ ծննդյան ոգի/Սկրուջը մանկության ժամանակ/Սկրուջը պատանեկության ժամանակ/Սկրուջը հասունության ժամանակ/Իսկական Սուրբ ծննդյան ոգի/Եկող Սուրբ ծննդյան ուրվական*
* Կերի Էլվես –*1-ին ներկայացուցիչ ջենտլմեն/Դիկ Ուիլկինս/խենթ ջութակահար/2-րդ հյուր./1-ին բիզնեսմեն*
* Քոլին Ֆերթ— *Ֆրեդ*
* Բոբ Հոսկինս— *Պարոն Ֆեզվիգիգ/ծեր Ջո*
* Գարի Օլդմեն — *Բոբ Կրետչիտ/Ջեյկոբ Մարլի/Տիմ Կրետչիտ*
* Ռոբին Ռայթ— *Բել, Սկրուջի հարս (նրա անունը չի հիշատակվում)\Ֆաննի, Սկրուջի քույր*
* Մենվիլ Լենսի — *տիկին Կրետչիտ*
* Դերիլ Սաբարա — *սատանայի աշակերտը/Պիտեր Կրետչիտ/դրվագային կերպարներ*
* *Սուրբ ծննդյան հիմն «Աստված փրկի (օրհնի) բոլոր մարդկանց» (Աստված օրհնի մեզ բոլորից) իտալացի տենորի կատարմամբ*։

Արտադրություն
-------------

Դեռ ֆիլմի նկարահանումներից առաջ Զեմեկիսն ասում էր, որ Դիքենսի «Սուրբ ծննդյան երգը» ժամանակի մեջ ճանապարհորդության մասին իր սիրած պատմություններից մեկն է։

Այդ եռաչափ ֆիլմը ստեղծվել է շարժման տեխնոլոգիայի օգտագործման միջոցով, որը Զեմեկիսը օգտագործեց իր հաջորդ «Բևեռային էքսպրես» (2004 թվական) և «Բեովուլֆ» (2007 թվական) ֆիլմերում։

Ֆիլմի գլխավոր դերը կատարեց Ջիմ Քերրին՝ ներառյալ Էբենեզեր Սքրուջի դերը երիտասարդության, հասունության և ծերության տարիներին, ինչպես նաև երեք ուրվականների դերերում, ովքեր երևում են Սկրուջին։ Ինչպես նշել է հենց ինքը՝ Ջիմ Քերրին, ֆիլմի սցենարը մոտ է գրքին և գլխավոր հերոսի կյանքի չորս տարբեր փուլերը դերասանից պահանջեցին վոկալային և ֆիզիկական մեծ աշխատանք։ Դրանով Քերին փորձեց հնարավորինս ճշգրիտ կերպով փոխանցել անգլերեն և իռլանդերեն շեշտադրումները՝ հույսը դնելով Մեծ Բրիտանիայում ֆիլմի բարենպաստ ընդունման վրա։

«Սուրբ ծննդյան պատմությունները» ֆիլմի նկարահանումները սկսվել են 2008 թվականի փետրվարին, իսկ ֆիլմի թողարկումը տեղի ունեցավ ԱՄՆ-ում 2009 թվականի նոյեմբերի 6-ին։

Ռուսական կրկնօրինակում
----------------------

Ֆիլմը կրկնօրինակվել է 2009 թվականին «Նեվաֆիլմ» կինոհեռուստաընկերության կողմից «Disney Character Voices International» ընկերության պատվերով։

* Կրկնօրինակման ռեժիսոր — Տատիանա Մալնիկովա
* Թարգմանիչ և սինխրոն տեքստի հեղինակ — Միխայիլ Չերեպնին
* Տեքստի երգի հեղինակ — Ելենա Ստավրոգինա

### Կրկնօրինակման դերերում

* Ալեքսանդր Ֆիլիպենկո — *Սկրուջ*
* Անդրեյ Լևին — *Անցյալ Սուրբ ծննդի ոգի/Սկրուջը պատանեկության տարիներին*
* Արտյոմ Վեսելով — *Ֆրեդ*
* Անատոլիյ Դուբանով — *պարոն Ֆեզիվիգ*
* Նիկոլայ Ֆեդորցով — *Ծեր Ջո*
* Մաքսիմ Սերգեև — *Բոբ Կրետչիտ*
* Եվգենիա Իգումնովա — *Բելլ*
* Գալինա Չիգինսկայա — *տիկին Կրետչիտ*
* Յուրի Լազարև — *Մարլի*
* Վադիմ Ռոմանով — *Եկող Սուրբ ծննդի ոգին/Սկրուջը հասունացման տարիքում*

Ծանոթագրություններ
------------------

1. ↑
2. ↑
3. ↑
4. ↑  Internet Movie Database — 1990.
5. ↑
6. ↑
7. ↑  Box Office Mojo — 1999.
8. ↑  Byron Perry (2007 թ․ դեկտեմբերի 9). «Cary Elwes» (անգլերեն). Variety. Արխիվացված է օրիգինալից 2019 թ․ փետրվարի 9-ին. Վերցված է 2019 թ․ փետրվարի 8-ին.
9. 1 2 3 4  «New Christmas Carol Cast Members». Արխիվացված է օրիգինալից 2008 թ․ հունիսի 7-ին. Վերցված է 2020 թ․ սեպտեմբերի 9-ին.
10. ↑  Making the Trilogy: Part 1 featurette on the Back to the Future Trilogy DVD box set.
11. 1 2  Michael Fleming (2007 թ․ հուլիսի 6). «Jim Carrey set for 'Christmas Carol'» (անգլերեն). Variety. Վերցված է 2019 թ․ փետրվարի 8-ին.
12. 1 2  «In the Future: Jim Carrey». *ComingSoon.net* (անգլերեն). 2008 թ․ մարտի 7. Վերցված է 2019 թ․ փետրվարի 8-ին.
13. ↑  Pamela McClintock (2008 թ․ փետրվարի 7). «Studios rush to fill '09 schedule» (անգլերեն). Variety. Վերցված է 2019 թ․ փետրվարի 8-ին.
14. ↑  Данные о русском дубляже, представленные на DVD и Blu-ray после показа фильма

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սուրբծննդյան պատմություն (ֆիլմ, 2009)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · MusicBrainz · Rotten Tomatoes · AFI լիամետրաժ ֆիլմերի կատալոգ |
|  |
| Չափորոշչային վերահսկողություն | LCCN: no2009154336 |

 |